turjo4nis/wikipedia-bn-dump-20250701 huggingface dataset:
গজরা জমিদার বাড়ি

গজরা জমিদার বাড়ি বাংলাদেশ এর চাঁদপুর জেলার মতলব উত্তর উপজেলার টর্কি এওয়াজ গ্রামে অবস্থিত এক ঐতিহাসিক জমিদার বাড়ি। যা মতলব উত্তরের আরেকটি জমিদার বাড়ি "লুধুয়া জমিদার বাড়ি" থেকে মাত্র পাঁচ কিঃ মিঃ দূরত্বে অবস্থিত।

ইতিহাস
প্রায় ১৮০০ শতকের শেষদিকে জমিদার অক্ষয় চন্দ্র সরকার বর্তমান চাঁদপুর জেলার মতলব উত্তর উপজেলার গজরা ইউনিয়নের টর্কি এওয়াজ গ্রামে এই জমিদার বাড়িটি নির্মাণ করেন। তিনি এখান থেকেই তার জমিদারীর শাসনকার্য পরিচালনা করতেন। এই জমিদার বাড়ি সম্পর্কে তেমন কোনো ইতিহাস জানা যায়নি। তবে ইতিহাস থেকে এই জমিদার বাড়ির আরো দুইজন জমিদারের নাম জানা যায়। তারা হলেন গঙ্গাই সরকার ও সুরেন্দ্র সরকার,এছাড়াও পূর্ব রায়ের দিয়া গ্রামের সলিমুদ্দিন সরকার নামেও একজন এই জমিদারি কার্য কিছু দিন পরিচালনা করেন।

বর্তমান অবস্থা
এখানে দ্বিতল বিশিষ্ট্য বাড়ি ছিল। তবে এখন একটি দিঘী ছাড়া জমিদার বাড়ির আর কোনো স্মৃতিচিহ্ন এখানে নেই। মাত্র তিন বৎসর আগে প্রবল ঝড়তুফান ও বৃষ্টির কারণে জমিদার বাড়িটি ধ্বংস হয়ে গেছে।

তথ্যসূত্র

বহিঃসংযোগ

ঐতিহাসিক স্থান
চাঁদপুর জেলার দর্শনীয় স্থান
চাঁদপুর জেলার প্রত্নতাত্ত্বিক স্থাপনা
অপারেশন অগ্নিপথ

অপারেশন অগ্নিপথ হচ্ছে একটি বাংলাদেশী অ্যাকশন থ্রিলার চলচ্চিত্র। চলচ্চিত্রটি পরিচালনা করেছেন আশিকুর রহমান ও ভারটেক্স প্রোডাকশন এবং সিনেফেক্ট এন্টারটেনমেন্টের ব্যানারে প্রযোজিত। চলচ্চিত্রটিতে বাংলাদেশী সুপারস্টার শাকিব খান, শিবা আলী খান, সৈয়লালউদ্দিন মহালদার ও মিশা সওদাগর প্রধান ভূমিকায় অভিনয় করেছেন। চলচ্চিত্রটির সঙ্গীতায়োজন করেছেন ডাব্বু ঘোষাল, আকাশ সেন ও ইমরান মাহমুদুল।

চলচ্চিত্রটি মেজর শেহজাদ খান ও সিক্রেট সার্ভিস বাংলাদেশ (এসএসবি) এজেন্ট  সৈয়লালউদ্দীনকে ঘিরে, জুলফিকার মির্জাকে হত্যা করে, যিনি বাংলাদেশে ব্যাপক সন্ত্রাসী হামলা চালানোর পরিকল্পনা করছেন। চলচ্চিত্রটির কাহিনি এসএসবি’র গুপ্তচরবৃত্তি অভিযান এবং অস্ট্রেলিয়ায় জুলফিকার মির্জা হত্যাকাণ্ড ঘটনাটি কেন্দ্র করে গড়ে উঠে। ২০১৬ সালের সেপ্টেম্বরে অস্ট্রেলিয়ার সিডনিতে চলচ্চিত্রের আনুষ্ঠানিকভাবে মুখ্য চিত্রগ্রহণ সেপ্টেম্বর  শুরু হয়। চলচ্চিত্রটি ২০১৭ সালের ২৩ ডিসেম্বর মুক্তি দেওয়ার কথা ছিল, কিন্তু এখন ২০১৯ সাল পর্যন্ত বিলম্বিত হচ্ছে।

অভিনয়শিল্পী 
 শাকিব খান – ক্যাপ্টেন শেহজাদ খান রানা, একজন ইন্টেলিজেন্স সার্ভিস কর্মকর্তা
 শিবা আলী খান – রাইমা
 সূচনা আজাদ
 মিশা সওদাগর – জুলফিকার আলী খান
 টাইগার রবি – প্রাক্তন ক্যাপ্টেন আফগান
 তাসকিন রহমান 
 সৈয়লালউদ্দিন মহলদার, (ভারতীয় পশ্চিমবঙ্গের চলচ্চিত্র অভিনেতা)

প্রযোজনা 
২০১৬ সালের ২২ জানুয়ারি ঢাকার স্পেকট্রা কনভেনশন সেন্টারে চলচ্চিত্রটির মহরত অনুষ্ঠিত হয়।

সঙ্গীত

বাজারজাতকরণ ও মুক্তি 
২০১৬ সালের ১০ ডিসেম্বর লাইভ টেকনোলজির ইউটিউব চ্যানেলে চলচ্চিত্রটির ফার্স্ট লুক ট্রিজার প্রকাশ করা হয়।

তথ্যসূত্র

বহিঃসংযোগ 

     

আলী আকরাম শুভ সুরারোপিত চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
২০১৭-এর চলচ্চিত্র
আশিকুর রহমান পরিচালিত চলচ্চিত্র
বাংলাদেশী মারপিটধর্মী রোমাঞ্চকর চলচ্চিত্র
বাংলা ভাষার বাংলাদেশী চলচ্চিত্র
নাভেদ পারভেজ সুরারোপিত চলচ্চিত্র
অপ্রকাশিত বাংলা ভাষার চলচ্চিত্র
এন এম জিয়াউল আলম

এন এম জিয়াউল আলম একজন বাংলাদেশী উচ্চপদস্থ সরকারী কর্মকর্তা যিনি সর্বশেষ তথ্য ও যোগাযোগ প্রযুক্তি বিভাগের সিনিয়র সচিব হিসেবে দায়িত্ব পালন করেছেন। ২০১৮ সালে কারিগরি ক্ষেত্রে দলগত শ্রেণিতে জনপ্রশাসন পদকে ভূষিত হন। এর আগে তিনি মন্ত্রিপরিষদ বিভাগের সচিব (সমন্বয় ও সংস্কার) হিসেবে দায়িত্ব পালন করেছেন।

শিক্ষাজীবন 
এন এম জিয়াউল আলম চট্টগ্রাম বিশ্ববিদ্যালয় থেকে উদ্ভিদবিজ্ঞান বিভাগ থেকে বিএসসি (অনার্স) এবং এমএসসি ডিগ্রি অর্জন করেন। তিনি ২০০৬ সালে ব্র্যাক বিশ্ববিদ্যালয় থেকে গভর্নেন্স অ্যান্ড ডেভেলপমেন্ট থেকে ২য়বার মাস্টার্স ডিগ্রি অর্জন করেন।

কর্মজীবন 
৩০ জানুয়ারি ২০১৯ তারিখে মন্ত্রিপরিষদ বিভাগ হতে তথ্য ও যোগাযোগ প্রযুক্তি বিভাগের সচিব হিসেবে নিয়োগ দেয়া হয়। তিনি বাংলাদেশ ইমিগ্রেশন ও পাসপোর্ট অধিদপ্তরের মহাপরিচালক, সিলেট বিভাগের বিভাগীয় কমিশনার, খুলনা জেলার জেলা প্রশাসক ও জেলা ম্যাজিস্ট্রেট সহ বাংলাদেশ সরকারের একাধিক মন্ত্রণালয়ের বিভিন্ন বিভাগে দায়িত্ব পালন করেন। তিনি ১৯৮৬ সালে সহকারী কমিশনার হিসাবে বাংলাদেশ সিভিল সার্ভিস (প্রশাসন) ক্যাডারে ১৯৮৪ ব্যাচে কর্মজীবন শুরু করেন। তিনি প্রথম শ্রেণীর ম্যাজিস্ট্রেট, সহকারী কমিশনার (ভূমি), উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট হিসেবে মাঠ প্রশাসনে দায়িত্ব পালন করেছেন। এছাড়া তিনি সিনিয়র সহকারী সচিব, উপসচিব, যুগ্মসচিব হিসেবে বিভিন্ন মন্ত্রণালয় / বিভাগে দায়িত্ব পালন করেন। আলম ২০০৭ সালে বাংলাদেশ থেকে পোশাক রফতানির বিষয়ে বাংলাদেশ ও ভারতের মধ্যে বাণিজ্য চুক্তি স্বাক্ষরকরণে কাজ করেন।

সম্মাননা 
২০১২ সালে সিলেট বিভাগের ডিজিটালাইজেশন কার্যক্রমে অবদানের জন্য বাংলাদেশ সরকার তাকে 'ইনোভেশন অ্যাওয়ার্ড' নামে জাতীয় পুরস্কার ও ২০১৩ সালে তিনি জনপ্রশাসন মন্ত্রণালয় থেকে জনপ্রশাসন পদকে ভূষিত করে।

বিতর্ক ও গ্রেফতার 
জাতীয় পরিচয়পত্রের (এনআইডি) তথ্য ফাঁস ও বিক্রির অভিযোগে সাইবার নিরাপত্তা আইনে তার নামে মামলা হয়। অভিযোগ উঠে তিনি অর্থের বিনিময়ে এই স্পর্শকাতর তথ্য তিনি একটি কোম্পানির মাধ্যমে বিক্রি করে দেন। এ সংক্রান্ত মামলায় তিনি ৫ মার্চ ২০২৫ সালে চট্টগ্রাম থেকে গ্রেফতার হন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
জনপ্রশাসন পদক বিজয়ী
চট্টগ্রাম বিশ্ববিদ্যালয়ের প্রাক্তন শিক্ষার্থী
ব্র্যাক বিশ্ববিদ্যালয়ের প্রাক্তন শিক্ষার্থী
বাংলাদেশের সচিব
বাংলাদেশের সাবেক সচিব
কুমিল্লা জেলার ব্যক্তি
মিজানুর রহমান (ক্রিকেটার)

মিজানুর রহমান (জন্ম ৩০ জুলাই, ১৯৯১) বাংলাদেশি প্রথম শ্রেণির তালিকাভুক্ত ক্রিকেটার। ২০১২ সালের বিপিএল টুর্নামেন্টে তিনি দুরন্ত রাজশাহীর জন্য খেলেছিলেন যেখানে তিনি প্রথমবারের মতো অর্ধশত রান করেন। 

২০১৭ সালের ডিসেম্বরে ২০১৭-১৮ জাতীয় ক্রিকেট লিগে ঢাকা মহানগর ক্রিকেট দলের বিরুদ্ধে রাজশাহী বিভাগের ব্যাটিংয়ে তিনি এবং নাজমুল হোসাইন শান্ত বাংলাদেশের অভ্যন্তরে প্রথম শ্রেণীর ক্রিকেটে উদ্বোধনী জুটি গড়ে সর্বোচ্চ ৩৪১ রান করেন। 

তিনি সেন্ট্রাল জোন এবং ২০১৭-১৮ বাংলাদেশ ক্রিকেট লিগে ছয় ম্যাচে খেলে সর্বোচ্চ ৪৩৯ রান করেন। 

২০১৮ সালের অক্টোবরে বাংলাদেশ প্রিমিয়ার লিগের খেলার জন্যে দলভুক্ত হন। ২০১৮-১৯ বাংলাদেশ প্রিমিয়ার লিঘে খেলার জন্যে ২০১৮ সালের ডিসেম্বরে   ঢাকা ডাইনামিটিস দলের পক্ষে তাকের অতিরিক্ত খেলোয়াড় হিসেবে নিযুক্ত করা হয়। এছাড়া     ২০১৮ সালের এসি ইমার্জিং টিমস এশিয়া কাপের জন্য তার নাম যুক্ত করা হয়।

তথ্যসূত্র 

বাংলাদেশ অনূর্ধ্ব-২৩ দলের ক্রিকেটার
আবাহনী লিমিটেডের ক্রিকেটার
কলাবাগান ক্রিকেট একাডেমির ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
লিজেন্ডস অব রূপগঞ্জের ক্রিকেটার
খুলনা টাইগার্সের ক্রিকেটার
রাজশাহী রয়্যালসের ক্রিকেটার
বরিশাল বিভাগের ক্রিকেটার
বাংলাদেশী ক্রিকেটার
জীবিত ব্যক্তি
১৯৯১-এ জন্ম
রাজশাহী জেলার ব্যক্তি
রাজশাহী বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
সুখবিলাস বর্মা

সুখবিলাস বর্মা হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় জলপাইগুড়ি বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

পশ্চিমবঙ্গের রাজনীতিবিদ
জীবিত ব্যক্তি
ভারতীয় জাতীয় কংগ্রেসের রাজনীতিবিদ
মিজানুর রহমান

মিজানুর রহমান (     ) মুসলিম পুরুষদের ইসলামি নাম। যার অর্থ "পরম দয়ালুর ভারসাম্য"। মিজানুর রহমান বলতে যাদেরকে বোঝানো হতে পারে;

 মিজানুর রহমান সাঈদ — বাংলাদেশি মুফতি
 মিজানুর রহমান (বীর প্রতীক) -বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
 মিজানুর রহমান (ক্রিকেটার) - বাংলাদেশি ক্রিকেটার।
 মিজানুর রহমান (আম্পায়ার) - বাংলাদেশি ক্রিকেট আম্পায়ার। 
 মিজানুর রহমান (ময়মনসিংহের রাজনীতিবিদ) -বাংলদেশের রাজনীতিবিদ, মুক্তিযুদ্ধের সংগঠক ও ময়মনসিংহ-৭ আসনের সাবেক সাংসদ।

আরও দেখুন 

 মিজানুর রহমান চৌধুরী (দ্ব্যর্থতা নিরসন)
 মিজানুর রহমান খান (দ্ব্যর্থতা নিরসন)
 মীজানুর রহমান (দ্ব্যর্থতা নিরসন)
 মিজানুর রহমান সাঈদ -বাংলাদেশের ইসলামিক পণ্ডিত।
মিজানুর রহমান আজহারী-জনপ্রিয় ইসলামি ইস্কলার 
 মিজানুর রহমান সিনহা -বাংলাদেশি শিল্পপতি, রাজনীতিবিদ, সাবেক সংসদ সদস্য ও সাবেক প্রতিমন্ত্রী।
 মিজানুর রহমান আরিয়ান -বাংলাদেশের একজন জনপ্রিয় চলচ্চিত্র পরিচালক, চিত্রনাট্যকার এবং নাট্য নির্মাতা
মিজানুর রহমান খান দিপু -বাংলাদেশ আওয়ামী লীগের একজন রাজনীতিবিদ ও আইনজীবী। তিনি ২০০৮ সাধারণ নির্বাচনে ঢাকা-৬ আসন থেকে সংসদ সদস্য নির্বাচিত হন।
মিজানুর রহমান মিনু - বাংলাদেশের একজন বিশিষ্ট রাজনিতিবিদ, রাজশাহী সিটি করপোরেশনের সাবেক মেয়র ও বাংলাদেশ জাতীয় সংসদের সাবেক এমপি।
মিজানুর রহমান মানু -  বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন।
মিজানুর রহমান শেলী -(১৯৪৩–২০১৯) একজন সাবেক মন্ত্রী, রাজনীতি বিশ্লেষক, রাষ্ট্রবিজ্ঞানী ও শিক্ষাবিদ ছিলেন।
মিজানুর রহমান (ইসলামিক পণ্ডিত) - (জন্ম ১৯৮৩), ব্রিটিশ নাগরিককে হত্যার দায়ে দোষী সাব্যস্ত।
মিজানুর রহমান (কবি) (জন্ম ১৯৮৩), - ইংরেজি কথ্য কবিতা, তার মঞ্চের নাম কবি হিসেবে পরিচিত।
এম মিজানুর রহমান - (জন্ম: ১ নভেম্বর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর প্রতীক।
মোঃ মিজানুর রহমান - (জন্ম ১৯৭৮), বাংলাদেশী কাবাডি খেলোয়াড়।
মুহাম্মদ মিজানুর রহমান - বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
এস. বি. এম. মিজানুর রহমান চৌধুরী - বাংলাদেশের মুক্তিযোদ্ধা ও সমাজসেবক। ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

আরবি পুরুষবাচক প্রদত্ত নাম
পুরুষবাচক প্রদত্ত নাম
আসিফ মেহবুব

আসিফ মেহবুব হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় চাঁচল বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র 

পশ্চিমবঙ্গের রাজনীতিবিদ
জীবিত ব্যক্তি
ভারতীয় জাতীয় কংগ্রেসের রাজনীতিবিদ
মোহিত সেনগুপ্ত

মোহিত সেনগুপ্ত হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় রায়গঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

পশ্চিমবঙ্গের রাজনীতিবিদ
জীবিত ব্যক্তি
ভারতীয় জাতীয় কংগ্রেসের রাজনীতিবিদ
ভূপেন্দ্র নাথ হালদার

ভূপেন্দ্র নাথ হালদার হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় মালদহ বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

মালদহ জেলার ব্যক্তি
জীবিত ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
ডায়মন্ড হারবার রেলওয়ে স্টেশন

ডায়মন্ড হারবার রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার ও তার পার্শ্ববর্তী এলাকাগুলিতে রেল পরিষেবা প্রদান করে।

স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
শিয়ালদহ দক্ষিণ লাইন (কলকাতা শহরতলি রেল)
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৮৩-এ ভারতে প্রতিষ্ঠিত
শিয়ালদহ রেল বিভাগ
১৮৮৩-এ ভারতে চালু রেলওয়ে স্টেশন
আখরুজ্জামান

আখরুজ্জামান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় রঘুনাথগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।

নির্বাচনী ফলাফল 
তিনি ২০১১ ও ২০১৬ সালে ভারতীয় জাতীয় কংগ্রেসের মনোনয়নে রঘুনাথগঞ্জ বিধানসভা কেন্দ্রের বিধায়ক হিসেবে নির্বাচিত হন।

রাজনৈতিক দল 
তিনি পূর্বে ভারতীয় জাতীয় কংগ্রেসের রাজনীতির সাথে যুক্ত থাকলেও পরবর্তীতে সর্বভারতীয় তৃণমূল কংগ্রেসে যোগ দেন।

তথ্যসূত্র 

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের ভারতীয় জাতীয় কংগ্রেসের রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
যাদবপুর বিশ্ববিদ্যালয়ের প্রাক্তন শিক্ষার্থী
১৯৬৪-এ জন্ম
মুর্শিদাবাদ জেলার ব্যক্তি
ফিরোজা বেগম (রাজনীতিবিদ)

ফিরোজা বেগম হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ পর্যন্ত পশ্চিমবঙ্গ বিধানসভায় রানিনগর বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

২১শ শতাব্দীর ভারতীয় নারী রাজনীতিবিদ
জীবিত ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার নারী সদস্য
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
১৯৬৯-এ জন্ম
মুর্শিদাবাদ জেলার ব্যক্তি
উত্তরবঙ্গ বিশ্ববিদ্যালয়ের প্রাক্তন শিক্ষার্থী
শাওনি সিংহ রায়

শাওন সিংহ রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় মুর্শিদাবাদ বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

মুর্শিদাবাদ জেলার ব্যক্তি
জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার নারী সদস্য
২১শ শতাব্দীর ভারতীয় নারী রাজনীতিবিদ
১৯৭৩-এ জন্ম
আশিস মার্জিত

আশিস মার্জিত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় খড়গ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র 

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
মুর্শিদাবাদ জেলার ব্যক্তি
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০১১-২০১৬
প্রতিমা রজক

প্রতিমা রজক হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বারোয়ান বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

২১শ শতাব্দীর ভারতীয় নারী রাজনীতিবিদ
জীবিত ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার নারী সদস্য
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
মুর্শিদাবাদ জেলার ব্যক্তি
১৯৭৮-এ জন্ম
শেখ সাইফুজ্জামান

শেখ সাইফুজ্জামান হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় বেলডাঙা বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

পশ্চিমবঙ্গের রাজনীতিবিদ
জীবিত ব্যক্তি
ভারতীয় জাতীয় কংগ্রেসের রাজনীতিবিদ
শাসন রোড রেলওয়ে স্টেশন

শাসন রোড রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার শাসন ও তার পার্শ্ববর্তী এলাকাগুলিতে রেল পরিষেবা প্রদান করে।

স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
কলকাতা শহরতলি রেল স্টেশন
শিয়ালদহ দক্ষিণ লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৮২-এ ভারতে প্রতিষ্ঠিত
১৮৮২-এ ভারতে চালু রেলওয়ে স্টেশন
শিয়ালদহ রেল বিভাগ
কৃষ্ণমোহন রেলওয়ে স্টেশন

কৃষ্ণমোহন রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কৃষ্ণমোহন ও তার পার্শ্ববর্তী এলাকাগুলিতে রেল পরিষেবা প্রদান করে।

স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৮২-এ ভারতে প্রতিষ্ঠিত
ধপধপি রেলওয়ে স্টেশন

ধপধপি রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ধপধপি ও তার পার্শ্ববর্তী এলাকাগুলিতে রেল পরিষেবা প্রদান করে।

স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৮২-এ ভারতে প্রতিষ্ঠিত
১৮৮২-এ ভারতে চালু রেলওয়ে স্টেশন
সূর্যপুর রেলওয়ে স্টেশন

সূর্যপুর রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সূর্যপুর ও তার পার্শ্ববর্তী এলাকাগুলিতে রেল পরিষেবা প্রদান করে।

স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৮২-এ ভারতে প্রতিষ্ঠিত
১৮৮২-এ ভারতে চালু রেলওয়ে স্টেশন
নেপাল মাহাতো

নেপাল মাহাতো হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বাঘমুন্ডি বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

পুরুলিয়া জেলার ব্যক্তি
জীবিত ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
ভারতীয় বিদ্যালয়ের শিক্ষক
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
এনগেরুলমুদ

এনগেরুলমুদ () প্রশান্ত মহাসাগরের দ্বীপরাষ্ট্র পালাউ প্রজাতন্ত্রের রাজধানী। ২০০৬ সালে পালাউয়ের বৃহত্তম শহর কোরোর শহরের পরিবর্তে এনগেরুলমুদকে রাজধানীর মর্যাদা দেওয়া হয়। শহরটি পালাউয়ের বৃহত্তম দ্বীপ বাবেলদাওবের মেলেকেওক রাজ্যে অবস্থিত। শহরটি কোরোর শহর থেকে ২০ কিলোমিটার উত্তর-পূর্বে এবং মালেকেওক শহর থেকে ২ কিলোমিটার উত্তর-পশ্চিমে অবস্থিত।

ইতিহাস 
অতীতে কোরোর শহর পালাউয়ের অস্থায়ী রাজধানী হিসেবে ভূমিকা পালন করছিল। ১৯৭৯ সালে প্রতিষ্ঠিত পালাউয়ের সংবিধানে পালাউয়ের জাতীয় কংগ্রেসকে ১০ বছরের মধ্যে বাবেলদাওব দ্বীপে একটি স্থায়ী রাজধানী প্রতিষ্ঠা করার ব্যাপারে নির্দেশ দেওয়া হয়। ১৯৮৬ সালে নতুন রাজধানীর পরিকল্পনা শুরু হয় এবং হাওয়াইয়ের একটি স্থপতি প্রতিষ্ঠানকে এটি নির্মাণের ঠিকাদারি দেওয়া হয়; তারা এর আগে মাইক্রোনেশিয়া রাজ্যের রাজধানী পালিকিরের ভবন ও স্থাপনাগুলি নির্মাণ করে দিয়েছিল। কিন্তু কাজের গতি ছিল ধীর, কেননা পালাউয়ে প্রকৌশলী ও স্থপতির অভাব তো ছিলই, বেশির ভাগ নির্মাণ সামগ্রী বিদেশ থেকে আমদানি করতে হয়।

কেবল ২০০০-এর দশকের শুরুতে এসে এনগেরুলমুদের নির্মাণকাজে প্রাণসঞ্চার হয়। এসময় পালাউ তাইওয়ানের কাছ থেকে ২ কোটি মার্কিন ডলার ঋণ গ্রহণ করে। পালাউ তাইওয়ানকে কূটনৈতিক স্বীকৃতি দিলে দুই দেশের মধ্যকার সম্পর্ক মজবুত করার জন্য এই ঋণের ব্যবস্থা করা হয়। পালাউয়ের জাতীয় সংসদ বা আইনসভা, বিচার বিভাগ, নির্বাহী বিভাগ, এর প্রতিটির জন্য আলাদা করে ভবন নির্মাণ করা হয়, যেগুলি একটি কেন্দ্রীয় উন্মুক্ত চত্বরের মাধ্যমে একে অপরের সাথে সংযুক্ত। সব মিলিয়ে ভবনসমষ্টিটি নির্মাণ করতে ৪ কোটি ৫০ লক্ষ মার্কিন ডলার খরচ হয়। ২০০৬ সালের ৭ই অক্টোবর উপস্থিত ৫ হাজার ব্যক্তিবর্গের সম্মুখে আনুষ্ঠানিকভাবে এগুলি উদ্বোধন করা হয়। এর কিছুদিন পরে সরকারী কার্যালয়গুলি কোরোর থেকে এনগেরুলমুদে স্থানান্তর করা হয়।

আরও দেখুন 
 পরিকল্পনামাফিক নির্মিত জাতীয় রাজধানীসমূহের তালিকা

তথ্যসূত্র

বহিঃসংযোগ 

 
ওশেনিয়ার রাজধানী
পালাউয়ের জনবহুল স্থান
পরিকল্পিত রাজধানী
মেলেকেওক
২০০৬-এ প্রতিষ্ঠিত জনবহুল স্থান
২০০৬-এ প্রতিষ্ঠিত ওশেনিয়ার স্থান
২০০০-এর দশকে প্রতিষ্ঠিত পালাউয়ের স্থান
তুষার কান্তি ভট্টাচার্য

তুষার কান্তি ভট্টাচার্য (১৯৪০ - ২৮ জানুয়ারি ২০২২) ছিলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত ছিলেন। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায়  বিষ্ণুপুর বিধানসভা কেন্দ্রের  বিধায়ক হিসেবে দায়িত্ব পালন করেছিলেন।

রাজনৈতিক জীবন
তুষার কান্তি তার রাজনৈতিক জীবনে বারবার দল বদল করেছিলেন। এই নিয়ে অতীতে একাধিক বার সমালোচনার মুখে পড়েছিলেন তিনি। তিনি প্রথমে ছিলেন কংগ্রেস, তারপর তৃণমূল, তারপর বিজেপি, তারপর আবার তৃণমূল। কিন্তু ২০২১-এর বিধানসভা নির্বাচনের আগে তৃণমূলে ফিরে আসার সিদ্ধান্তেই সবচেয়ে বেশি কটাক্ষ শুনতে হয়েছিল তাকে।

মৃত্যু 
বাঁকুড়া জেলার বিষ্ণুপুর বিধানসভা কেন্দ্রের প্রাক্তন বিধায়ক তুষারকান্তি ভট্টাচার্য প্রয়াত হন ২০২২ সালের ২৮ জানুয়ারি।বার্ধক্যজনিত অসুস্থতার কারণে বিষ্ণুপুর  সুপার স্পেশ্যালিটি হাসপাতালে ভর্তি ছিলেন তিনি। সেখানেই তাঁর মৃত্যু হয।  মৃত্যুকালে তাঁর বয়স হয়েছিল ৮৩ বছর।

তথ্যসূত্র

পশ্চিমবঙ্গের রাজনীতিবিদ
১৯৪০-এ জন্ম
২০২২-এ মৃত্যু
বাঁকুড়া জেলার ব্যক্তি
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
মেলানেশিয়া

মেলানেশিয়া ওশেনিয়ার একটি উপ-অঞ্চল, যা দক্ষিণ-পশ্চিম মহাসাগরে নিউ গিনি দ্বীপ থেকে শুরু হয়ে আরাফুরা সাগর পর্যন্ত এবং পূর্বিদিকে টোঙ্গা পর্যন্ত বিস্তৃত। অঞ্চলটিতে চারটি স্বাধীন রাষ্ট্র আছে; এগুলি হল ভানুয়াতু, সলোমন দ্বীপপুঞ্জ, ফিজি এবং পাপুয়া নিউ গিনি। এছাড়া ফরাসি বিশেষ সামুদ্রিক অঞ্চল নুভেল কালেদোনি (নতুন ক্যালিডোনিয়া) এবং ইন্দোনেশীয় পশ্চিম নিউ গিনি অঞ্চলটিও এর অন্তর্ভুক্ত। মেলানেশিয়ার সিংহভাগই দক্ষিণ গোলার্ধে অবস্থিত, কেবল পশ্চিম নিউ গিনির উত্তর-পশ্চিমভাগের কয়েকটি দ্বীপ উত্তর গোলার্ধে পড়েছে।

ফরাসি জ্যুল দ্যুমোঁ দ্যুর্ভিল সর্বপ্রথম ১৮৩২ সালে মেলানেশিয়া পরিভাষাটি (ফরাসি Mélanésie মেলানেযি) ব্যবহার করেন। তিনি নৃতাত্ত্বিকভাবে ও ভৌগোলিকভাবে মাইক্রোনেশিয় ও পলিনেশিয়া থেকে পৃথক করতে এই দ্বীপসমষ্টির এরূপ নাম দেন।

মেলানেশিয়া
ওশেনিয়ার অঞ্চল
এশিয়া-প্রশান্ত মহাসাগরীয় অঞ্চল
প্রশান্ত মহাসাগরের দ্বীপ
শম্পা দরিপা

শম্পা দরিপা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ পর্যন্ত  তিনি পশ্চিমবঙ্গ বিধানসভায়  বাঁকুড়া বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

পশ্চিমবঙ্গ বিধানসভার নারী সদস্য
২১শ শতাব্দীর ভারতীয় নারী রাজনীতিবিদ
জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের ভারতীয় জনতা পার্টির রাজনীতিবিদ
১৯৬৩-এ জন্ম
বাঁকুড়া জেলার ব্যক্তি
জে. এডগার হুভার

জন এডগার হুভার (; ১ জানুয়ারি ১৮৯৫ - ২ মে ১৯৭২) ছিলেন মার্কিন যুক্তরাষ্ট্রের ফেডারেল ব্যুরো অব ইনভেস্টিগেশনের (এফবিআই) প্রথম পরিচালক এবং মার্কিন আইন প্রণয়নকারী কর্মকর্তা। তিনি ১৯২৪ সালে এফবিআইয়ের পূর্বসূরি প্রতিষ্ঠান ব্যুরো অব ইনভেস্টিগেশনের পরিচালক পদে নিয়োগ পান এবং ১৯৩৫ সালে এফবিআই প্রতিষ্ঠিত হলে তিনি ১৯৭২ সালে ৭৭ বছর বয়সে মৃত্যুর পূর্ব পর্যন্ত আরও ৩৭ বছর এই পদে অধিষ্ঠিত ছিলেন। হুভার এফবিআই প্রতিষ্ঠার চেয়ে এই প্রতিষ্ঠানটিকে অপরাধের বিরুদ্ধে লড়ার এজেন্সি হিসেবে প্রতিষ্ঠিত করার জন্য এবং এর পুলিশি প্রযুক্তিতে একাধিক আধুনিকায়ন, যেমন কেন্দ্রীয় আঙুলের ছাপবিশিষ্ট নথি ও ফরেনসিক গবেষণাগার নির্মাণের জন্য অধিক স্বীকৃত।

তার জীবনের শেষভাগে ও মৃত্যুর পর ক্ষমতার গোপন অপব্যবহারের প্রমাণাদি পাওয়া গেলে হুভারকে নিয়ে বিতর্কের সৃষ্টি হয়। তিনি এফবিআইয়ের এখতিয়ারের ঊর্ধ্বে গিয়েছিলেন, এফবিআইকে রাজনীতিবিদদের বার্তা পাঠাতে ব্যবহার করেন এবং রাজনৈতিক নেতাদের গোপন নথি সংগ্রহ করেন, এবং অবৈধ উপায়ে প্রমাণাদি সংগ্রহ করেন। হুভার ব্যাপক ক্ষমতাধর হয়ে ওঠেছিলেন এবং অন্যকে ভয় দেখানো ও হুমকি দেওয়ার অবস্থান তৈরি করেন, এমনকি মার্কিন যুক্তরাষ্ট্রের ক্ষমতাসীন রাষ্ট্রপতিদেরও।

লেখনী
হুভার একাধিক বই ও নিবন্ধ রচনা করেছেন। যদিও ধারণা করা হয়ে থাকে এইগুলো এফবিআইয়ের কর্মচারীরা রচনা করেছেন, হুভারই এই বইগুলোর কৃতিত্ব ও রয়্যালিটি পেতেন।
 জে. এডগার হুভার অ্যান্ড দি এফবিআই (J. Edgar Hoover and the FBI)। স্কলাস্টিক পাবলিশিং। ১৯৯৩।
 পারসন্স ইন হাইডিং (Persons in Hiding)। গন্ট পাবলিশিং। ১৯৩৮।
 রেড ফ্যাসিজম ইন দ্য ইউনাইটেড স্টেটস টুডে (Red Fascism in the United States Today)। আমেরিকান ম্যাগাজিন। ১৯৪৭।
 মাস্টার্স অব ডিসিট: দ্য স্টোরি অব কমিউনিজম ইন আমেরিকা অ্যান্ড হাউ টু ফাইট ইট (Masters of Deceit: The Story of Communism in America and How to Fight It)। হল্ট রাইনহার্ট অ্যান্ড উইনস্টন। ১৯৫৮।
 আ স্টাডি অব কমিউনিজম (A Study of Communism)। হল্ট রাইনহার্ট অ্যান্ড উইনস্টন। ১৯৬২।

সম্মাননা
 ১৯৩৮: ওকলাহোমা ব্যাপ্টিস্ট বিশ্ববিদ্যালয় হুভারকে সম্মানসূচক ডক্টরেট প্রদান করে।
 ১৯৩৯: ন্যাশনাল একাডেমি অব সায়েন্সেস তাকে জনকল্যাণ পদক প্রদান করে।
 ১৯৫০: যুক্তরাজ্যের রাজা ষষ্ঠ জর্জ তাকে অর্ডার অব দ্য ব্রিটিশ এম্পায়ারের সম্মানসূচক নাইটহুডে ভূষিত করেন।
 ১৯৫৫: রাষ্ট্রপতি ডোয়াইট ডি. আইজেনহাওয়ার তাকে ন্যাশনাল সিকিউরিটি মেডেল প্রদান করেন।
 ১৯৬৬: রাষ্ট্রপতি লিন্ডন বি. জনসন এফবিআইয়ের পরিচালক হিসেবে তার কর্তব্য পালনের জন্য স্বরাষ্ট্র মন্ত্রণালয়ের ডিসটিংগুইশড সার্ভিস অ্যাওয়ার্ড প্রদান করেন।
 ১৯৭৩: ওয়াশিংটন ডি. সি.তে নতুন উন্মোচিত এফবিআইয়ের সদর দপ্তরের নাম তার নামানুসারে জে. এডগার হুভার বিল্ডিং রাখা হয়।
 ১৯৭৪: হুভারের স্মৃতির উদ্দেশ্যে কংগ্রেস জে. এডগার হুভার: মেমোরিয়াল ট্রিবিউটস ইন দ্য কংগ্রেস অব দ্য ইউনাইটেড স্টেটস অ্যান্ড ভ্যারিয়াস আর্টিকেলস অ্যান্ড এডিটোরিয়ালস রিলেটিং টু ইজ লাইফ অ্যান্ড ওয়ার্ক প্রকাশ করে।
 ১৯৭৪: ইলিনয়ের শুমবার্গে তার নামানুসারে একটি গ্রেড স্কুলের নামকরণ করা হয়। ১৯৯৪ সালে হুভারের অবৈধ কার্যক্রমের প্রমাণাদি প্রকাশের পর স্কুলটির নাম হার্বার্ট হুভারের নামে পরিবর্তন করা হয়।

তথ্যসূত্র

বহিঃসংযোগ

|-

১৮৯৫-এ জন্ম
১৯৭২-এ মৃত্যু
ইংরেজ বংশোদ্ভূত মার্কিন ব্যক্তি
সুইস-জার্মান বংশোদ্ভূত মার্কিন ব্যক্তি
এফবিআইয়ের পরিচালক
কংগ্রেশনাল সেমেটারিতে সমাহিত
জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
জর্জ ওয়াশিংটন বিশ্ববিদ্যালয়ের ট্রাস্টি
জার্মান বংশোদ্ভূত মার্কিন ব্যক্তি